b'\n_START_ARTICLE_\nLotte Olsen\n_START_PARAGRAPH_\nLotte Olsen (f\xc3\xb8dt 19. marts 1939 i K\xc3\xb8benhavn) er en dansk skuespiller._NEWLINE_Olsen begyndte sit virke som skuespiller i revyerne p\xc3\xa5 Handelsh\xc3\xb8jskolen i K\xc3\xb8benhavn, hvorfra hun senere blev uddannet tresproget korrespondent. I 1966 blev hun tilknyttet Det ny Teater og senere Gladsaxe Teater, Fiolteatret, Det Danske Teater, Waage Sand\xc3\xb8s Friluftsteater, Rialto Teatret, Folketeatret, Jomfru Ane Teatret og Aalborg Teater. Derudover har hun medvirket i adskillige sommerrevyer, bl.a. Cirkusrevyen, Rottef\xc3\xa6lden, Helsing\xc3\xb8r Revyen, ligesom hun har medvirket i flere kabareter og radiosatire._NEWLINE_Hun er mor til skuespilleren Rasmus Munch (f. 1973).'